อาหารค่ำมื้อสุดท้าย

อาหารค่ำมื้อสุดท้ายราชบัณฑิตยสถาน, พจนานุกรมศัพท์ศาสนาสากล อังกฤษ-ไทย ฉบับราชบัณฑิตยสถาน, พิมพ์ครั้งที่ 3, ราชบัณฑิตยสถาน, 2552, หน้า 579-80 () ตามพระวรสาร คือพระกระยาหารมื้อสุดท้ายที่พระเยซูเสวยร่วมกับอัครทูตในเยรูซาเลมก่อนการตรึงกางเขน ชาวคริสต์ฉลองอาหารค่ำมื้อสุดท้ายเป็นการเฉพาะในวันวันพฤหัสบดีศักดิ์สิทธิ์ อาหารค่ำมื้อสุดท้ายเป็นหลักฐานทางพระคัมภีร์ที่สนับสนุนแนวคิดพิธีมหาสนิทศักดิ์สิทธิ์ ซึ่งรู้จักกันในชื่อ "Holy Communion" หรือ "The Lord's Supper" การที่พระเยซูทรงเสวยพระกระยาหารมื้อสุดท้ายกับเหล่าสาวกนั้น เป็นที่ยอมรับกันโดยทั่วไปในหมู่นักวิชาการ และเป็นส่วนหนึ่งของกรอบเรื่องราวชีวิตของพระเยซู

เมื่อถึงเวลา พระองค์ประทับลงและเสวยพร้อมกับพวกอัครทูต พระองค์ตรัสกับเขาทั้งหลายว่า “เรามีความปรารถนาอย่างยิ่งที่จะรับประทานปัสกานี้กับท่านก่อนที่เราจะต้องทนทุกข์ เราบอกท่านทั้งหลายว่า เราจะไม่รับประทานปัสกานี้อีกจนกว่าจะสำเร็จความหมายของปัสกานั้นในแผ่นดินของพระเจ้า” พระองค์ทรงหยิบถ้วย เมื่อขอบพระคุณแล้วตรัสว่า “จงรับเหล้าองุ่นถ้วยนี้ไปดื่มให้ทั่วกัน  เราบอกท่านทั้งหลายว่า เราจะไม่ดื่มจากผลของเถาองุ่นอีกต่อไปจนกว่าแผ่นดินของพระเจ้าจะมา” พระองค์ทรงหยิบขนมปัง เมื่อขอบพระคุณแล้วก็ทรงหักส่งให้พวกเขา ตรัสว่า "จงรับแผ่นปังนี้ไปทานให้ทั่วกัน เพราะนี้คือกายของเรา” เมื่อรับประทานแล้ว จึงทรงหยิบถ้วยและทรงทำเหมือนกันตรัสว่า “ถ้วยนี้ที่เทออกเพื่อท่านทั้งหลาย เป็นพันธสัญญาใหม่โดยโลหิตของเรา" ลูกา 22:14-20

ตามคำกล่าวของนักบุญเปาโลอัครทูตในหนังสือ 1 โครินธ์  ระหว่างเสวยพระกระยาหารที่มีขนมปังและเหล้าองุ่น พระเยซูตรัสต่อสาวกว่า “จงดื่มเป็นที่ระลึกถึงเรา” เหตุการณ์อื่นและบทสนทนาบันทึกในพระวรสารสหทรรศน์และพระวรสารนักบุญยอห์น คริสต์ศาสนิกชนบางคนถือว่าเป็นรากฐานของศีลมหาสนิท

ถ้วยที่ใช้ใส่ไวน์บางทีก็เรียกว่าจอกศักดิ์สิทธิ์ (Holy Chalice) และเป็นหนึ่งในวรรณกรรมเกี่ยวกับเรื่องถ้วยศักดิ์สิทธิ์ (Holy Grail) ในปรัมปราวิทยาในศาสนาคริสต์

นักวิชาการบางคนมองว่าอาหารค่ำมื้อสุดท้ายเป็นแหล่งที่มาของประเพณีศีลมหาสนิทในศาสนาคริสต์ยุคแรก ในขณะที่อีกส่วนมองว่าเรื่องราวอาหารค่ำมื้อสุดท้ายนั้นมีที่มาจากธรรมเนียมปฏิบัติเรื่องศีลมหาสนิทในคริสต์ศตวรรษที่ 1 ซึ่งเปาโลได้บรรยายไว้ใตอนมีอายุช่วงกลาง 50 ปี

ระเบียงภาพ

 ดูเพิ่ม  
 ชีวิตของพระเยซู 

 อ้างอิง 

ข้อมูล




















 แหล่งข้อมูลอื่น 

 "Last Supper" on the Encyclopædia Britannica Online

หมวดหมู่:พระเยซู